

***ÅRSMELDING SUNDE MENIGHET 2022***

Innhold

[1. Menighetsrådets sammensetning 3](#_Toc128650524)

[2. Staben i Sunde menighet 3](#_Toc128650525)

[3. Menighetsmøter 4](#_Toc128650526)

[4. Menighetsrådets arbeid 4](#_Toc128650527)

[5. Forsangergrupper 6](#_Toc128650528)

[6. Konfirmantarbeidet 6](#_Toc128650529)

[7. Trosopplæringsarbeidet 7](#_Toc128650530)

[8. Barne- og Ungdomsarbeidet 8](#_Toc128650531)

[9. Diakoniarbeidet 11](#_Toc128650532)

[10. Årsmelding fra Kirkens SOS Rogaland 2022 13](#_Toc128650533)

[11. Kulturutvalget 14](#_Toc128650534)

[12. Kirkebygning og utstyr 14](#_Toc128650535)

[13. Informasjonsarbeidet 14](#_Toc128650536)

[14. Nordvesten 14](#_Toc128650537)

[15. Misjonsprosjektet 15](#_Toc128650538)

[16. Sunde misjonsforening 15](#_Toc128650539)

[17. Nyttårsfest 15](#_Toc128650540)

[18. Julemessen 2022 15](#_Toc128650541)

[19. Givertjeneste og ofringer til egen virksomhet 16](#_Toc128650542)

[20. Økonomi 16](#_Toc128650543)

# Menighetsrådets sammensetning

Menighetsrådet fra 1.1.2022:

Leif Inge Misje Leder. Vara fellesrådet.

Eldar Bjørge Nestleder. Kulturutvalget.

Einar Arne Garlid Undervisningsutvalget.

Jorun Eiane Brunstad

Therese Egebakken Bispedømmerådet.

Kristin Risvik

Jan Ketil Bjerkreim Fellesrådet.

Bente Karin Husebø

Rolf Arne Tjøstheim Sokneprest

Cathrine Vidnes Sekretær f.o.m. august 2022

Marius Rambjørg Sekretær t.o.m. mai 2022

Varamedlemmer:

Kurt Martin Lilleby 1. varamedlem

Christopher Bersagel Wiggen

Brit Reidunn Pedersen

Eli Aasen

# Staben i Sunde menighet

Rolf Arne Tjøstheim Sokneprest

Cathrine Vidnes Daglig leder (i 80% permisjon t.o.m juli 2022), 100% f.o.m 1. august 2022

Marius Rambjørg Vikar daglig leder 50% t.o.m. mai 2022

Toril Signe Ø. Marthinsen Diakon

Helene Teistedal Vikre Prest for ungdom (60% i Sunde, 40% i Hafrsfjord)

Ann Siren Solensteen Trosopplæringsleder f.o.m. 01.08.22

Erik Gjerdal Trosopplæringsleder t.o.m. 30.06.22

Alexandra Orzechowska-Niedziela Kirkemusiker 50%

Frode Bergevik Vaktmester (40% i Sunde, 40% i Hafrsfjord)

Kristin Àscard Menighetsarbeider 20% (+21% i Hafrsfjord) t.o.m.

Camilla Mariann Skjældal Cazon Vikar barn og ungdomsarbeider 25% 01.09 til 31.12.22

Sondre Søndervik Vikar barn og ungdomsarbeider 25% 01.09 til 31.12.22 Fast ansatt f.o.m 01.01.2023

I staben har det vært en del utskiftinger midt i året. Vi ble veldig fornøyde da vi fikk ny fast trosopplæringsleder i Ann Siren Solensteen, som bor i menigheten. Vi hadde også inne et par vikarer på ungdomsarbeid de siste månedene av året, Camilla og Sondre. De tok over ungdomsklubben som Helene startet opp. Det har derfor vært mer stabilitet i barne- og ungdomsarbeidet vårt fra høsten 2022.

Daglig leder: Første halvår var Marius fortsatt 50% vikar for Cathrine (som hadde 80% permisjon fram til august). Marius gjorde en strålende jobb, men det merktes at vi ikke hadde full dekning i daglig leder-stillingen. Det var godt å ha Cathrine tilbake i 100% fra høsten.

På våren mistet vi menighetsarbeiderstillingen vår da Kristin Ascard sluttet. Arbeidsoppgavene hun har gjort, blir nå fordelt mellom daglig leder og sokneprest.

Alt i alt er menigheten summen av både stab og alle frivillige medarbeidere – og dem er det mange av. Det blir gjort mye godt arbeid i barne- og ungdomstiltak, komiteer, arrangementer og gudstjenester.

Vi er stolte av menigheten vår og ønsker å si et varmt takk til alle som kaller Sunde kirke for sin!

# Menighetsmøter

Menighetens årsmøte ble avholdt søndag 20. mars. To saker var til behandling:

* Årsmelding for menigheten ble lagt frem med mulighet for spørsmål og kommentarer.
* Forslag til omlegging til én fast givertjeneste, og at menighetsrådet vedtar en prosentandel av denne som skal gå til misjonsprosjektet. Denne prosentandelen skal sikre at en like stor del av det totale beløpet går til misjonsprosjektet som det har vært med den todelte løsningen.

Bakgrunnen for forslaget var at den gamle todelte ordningen krever for mye administrativt arbeid.

På møtet kom det innspill som ble tatt med til MR-møtet 26.04.22, da menighetsrådet gjorde endelig vedtak i saken.

# Menighetsrådets arbeid

Menighetsrådet har hatt 8 møter og behandlet 49 saker, samt et årsmøte. Noen av sakene som menighetsrådet har arbeidet med i 2022:

* Økonomi; budsjett 2022, regnskap 2021
* Gudstjeneste- og semesterplaner.
* Arbeid med revidert strategi- og handlingsplan (med særlig vekt på barne- og ungdomsarbeidet).
* Offertildelinger.
* Givertjenesten. (Vedtak: Én fast givertjeneste med 15 prosent til misjonsprosjektet. Informasjons- og inspirasjonsarbeid for å øke giverinntektene.)
* 40-årsjubiléum oktober 2024.
* Stillinger: Daglig leder (vikar), ungdomsarbeidere (vikarer i 25%) sept.-des.
* Større arrangementer: Julemesse med julegrantenning og medarbeiderfest i juni.

**Korona-restriksjoner**

I desember 2021 og januar 2022 var det igjen restriksjoner p.g.a. korona. Dermed måtte nyttårsfesten avlyses. Sjøl om det ikke har vært restriksjoner siden starten på februar, har vi merka ettervirkninger av de to koronaåra. En del aktiviteter har måttet starte “fra null”, og noen har nok vært redde for å komme på arrangementer (f.eks. gudstjenester) av forsiktighetshensyn.

**Gudstjenesten**

Gudstjenesten er viktig for menigheten. Det er flott å se at mange frivillige er med å bidra (klokker, tekstleser, forsanger, lyd, bilde, kirkekaffe etc). Vi setter særlig pris på at vi har fått en hel flokk med forsangere, slik at vi har hatt forsangere på nesten alle gudstjenestene. Det er fremdeles behov for flere frivillige til ulike oppgaver i gudstjenesten.

**Trosopplæring og barne-og ungdomsarbeid**

Vi er glade for å se en positiv utvikling i dette arbeidet denne høsten. Supertirsdag er godt i gang igjen og søndagsskole har vi én gang i måneden. Supertirsdag og søndagskolen registrerte til sammen 21 ulike barn i alderen 0-12. Utenom det hadde vi en vennefest med 55 gjester i oktober. Ca 25 av disse var barn. Høsten 2022 hadde vi "gjeng" for 5., 6. og 7. klasse. De møttes 6 ganger og var i snitt 10 unger. SKUR (ungdomsklubben vår) har 4 ungdomsledere. Det bygger seg sakte, men sikkert opp ungdommer som kommer jevnlig og på en vanlig mandagskveld er det ca 10 ungdommer på klubben.

**Prest for ungdom**

Helene Teistedal Vikre er fremdeles ansatt i en stilling som prest for ungdom i prostiet. Hun jobber i Sunde (~60%) og Hafrsfjord menigheter (~40%) og har kontor i Sunde kirke. Stillingen finansieres av bispedømmet (50%), Sunde (30%) og Hafrsfjord (20%). Stillingen blir fortløpende evaluert m.t.p. at dette er et fellesprosjekt mellom bispedømme, Hafrsfjord og Sunde.

**Ukirke for ungdom og unge voksne mellom 16 og 30 år**

Etter oppfordring fra fellesrådet (til alle menigheter) fortsetter Sunde menighetsråd å støtte satsingen på ungdom og unge voksne gjennom tiltaket i Ukirke, med kr.10.000 i årlig støtte frem til vi vedtar noe annet.

**Budsjettkutt**

P.g.a. kutt i kirkevergens budsjett var det planlagt reduksjon i stillinger. Kirkevergen hadde fullmakt fra fellesrådet til å starte dialog om sammenslåing av daglig leder-stillinger, bl.a. for Sunde og Hafrsfjord menigheter. Dette ble det heldigvis ikke noe av; vi har fremdeles egen daglig leder i 100 prosent stilling. Til gjengjeld mistet vi menighetsarbeiderstillingen vår.

**Plan for mulig ungdomslokale**

2020: Forslag til U-lokale ble tatt inn som et uprioritert initiativ i kirkevergen sin HØP

plan 2021-24.

2021: Forslag til U-lokale ble tatt inn som et prioritert initiativ i kirkevergen sin HØP plan

2022-25 (plass nr. 13, antatt byggeår 2025).

2022: Forslag til U-lokale er et prioritert initiativ i kirkevergen sin HØP plan

2023-26 (plass nr. 16, antatt byggeår 2026).

Menighetsrådet har satt av 2 mill. som egenfinansiering i bygget, som har en totalkostnad på ca. 5-6 mill.

**Frivillige**

Vi har mange frivillige som tar i et tak med små og store oppgaver. Menigheten er helt avhengig av at dere stiller opp og gir av deres fritid. Det er små og store oppgaver som skal løses i løpet av et år. Ingen menighet kan vokse uten engasjert frivillig arbeid. Vi håper å kunne rekruttere enda flere frivillige, særlig til satsinga på barne- og ungdomsarbeidet.

**Annet**

- Senex har “flytta heim”. De har nå sal D som øvingslokale, og har utstyret sitt der.

- Julemessen ble igjen holdt på vanlig vis, og det må nevnes at samarbeidet med

bydelshuset om julegrantenningen i forbindelse med julemessen var en stor suksess!

- Solheim barnehage har fått leie lokale i kirken. Barnehagen ble lagt ned våren 2022 og

avviklet da leieforholdet hos oss.

Sunde menighetsråd ønsker å takke alle menighetens ansatte og frivillige medarbeidere for innsatsen i løpet av 2022.

*Leif-Inge Misje, leder av Sunde menighetsråd 2022*

|  |  |  |  |  |  |  |  |
| --- | --- | --- | --- | --- | --- | --- | --- |
| Kirkelige handlinger | 2016 | 2017 | 2018 | 2019 | 2020 | 2021 | 2022 |
| Gudstjeneste deltakelse totalt | 7471 | 7326 | 7072 | 7324 | 2669 | 2257 | 5194 |
| Gudstjeneste deltakelse gj.snitt. antall gudstjenester | 110 | 114  64 | 107  66 | 108  68 | 45  59 | 47  48 | 82  63 |
| Nattverd | 2680 | 2711 | 2492 | 2115 | 1614 | 913 | 1611 |
| Døpte | 44\* | 42\* | 34\* | 34\* | 29\* | 41\* | 40\* |
| Vigde | 4 | 1 | 0 | 1 | 0 | 0 | 2 |
| Konfirmanter | 50 | 66 | 47 | 47 | 19 | 40 | 27 |

\*barn døpt i Sunde kirke og i andre kirker

# Forsangergrupper

I 2022 besto forsangergruppen av 7 sangere og det ble noen utskiftinger. Starten på 2022 var preget av korona og restriksjonene og det observerte vi i påmelding til forsangertjeneste under gudstjenester. Innen slutt av første kvartal stabiliserte situasjonen seg slik at forsangergruppen kunne delta jevnlig og oppmøte til tjenesten ble igjen stabil. I høst semesteret meldte det seg på 2 nye forsangere: en som startet da og en som ville starte i 2023.

I våren 2022 ble det annonsert et gratis tilbud om individuelle sangtimer for forsangere og mulige kandidater til tjenesten. Tilbudet ble annonsert i Nordvesten og fikk veldig bra respons. Det meldt seg 7 nye personer som hadde lyst til å benytte muligheten. Det ble gjennomført over 30 individuelle sangtimer og brukere var både nye kandidater og våre faste forsangere. Timene varte 30 minutt og sangerne kunne bestemme selv hva vil de jobbe med. De fleste valgte sangteknikk for å utvikle kompetanse som sanger og få hjelp til sine utfordringer mtp sangteknikken. Alle brukere satte søkelys på å lære nye salmer eller øve på salmer som var utfordrende for dem.

Tilbakemelding fra brukerne var at det var et bra og nyttig tilbud som lot dem utvikle nye ferdigheter og selvtillit som sangere. Nye kandidater ble forpliktet til å delta på gudstjenester som forsangere som veksling for sangtimer. Noen av sangerne var ikke klare til å ta utfordringen og det var bare 2 som forsøkte å bli med et par ganger på gudstjenesten.

Det vurderes å fortsette fast med tilbudet i en annen form og kombinere det med felles sammenkomster for forsangere som f.eks. miniseminar, salmekvelder eller salme-workshop for å gi våre forsangere mulighet til musikalsk utvikling og påfyll samt inspirasjon til å fortsette i tjenesten som forsanger.

Forsangergruppa møtes 1 time og et kvarter før gudstjenesten for felles bønn med andre involverte og for øving. Fokus har vært på å lære godt de nyeste og minst kjente salmer samt våre nye liturgiske ledd.

*Leder og ansvarlig person for forsangere er kirkemusiker, Aleksandra Orzechowska-Niedziela.*

# Konfirmantarbeidet

**KONFIRMANT 2022**

Siste fase for Konfirmant 2022

Vi fikk startet opp igjen konfirmanttiden i slutten av januar, akkurat da samfunnet åpnet seg opp igjen etter å ha vært korona stengt fra før jul. Dermed kunne vi gjennomføre alt etter normal plan vinteren og våren’22. På årets Fasteaksjon kunne konfirmantene som vanlig gå fra dør til dør igjen og samle inn penger på bøsser og på Vipps. Vi samlet inn i overkant av kr. 33.000, -

For første gang på 3 år kunne 2022 kullet stå konfirmanter på den vanlige konfirmasjonshelgen siste helgen i april, lørdag 24. april. Vi hadde to gudstjenester, en kl. 10:30 og en kl. 12:00. Begge med tilnærmet full kirke.

**KONFIRMANT 2023**

Info møte for konfirmanter og foresatte/ foreldre var 16. juni. Svært godt oppmøte og god påmelding. Ved oppstart av høstsemesteret var vi kommet opp i 43 konfirmanter på 2023 kullet. Vi startet opp med å reise på Jærgårds konsert fredag 26. august sammen med konfirmantene i Hafrsfjord og flere andre menigheter i distriktet. Nytt for denne gangen var at vi hadde tilbudt konfirmantene å velge i 5 forskjellige grupper; Kor-konfirmanter, KRIK-konfirmanter, Miljø-konfirmanter, Media-konfirmanter eller Speider-konfirmanter. Vi endte opp med fordeling på 3 av gruppene; Media (tirsdager), Krik (onsdager) og Miljø (torsdager). Ledere for disse gruppene var henholdsvis Ole Andre Egge, Therese Eggebakke og Rolf Arne Tjøstheim. Helene koordinerer alt og hadde ansvar for info til konfirmanter og foresatte på SPOND. I tillegg hadde vi høsten 2023 med oss Sondre Søndervik og Camilla Mariann Skjældal Cazon på felles undervisningssamling i slutten av hver måned. Et av høydepunktene i konfirmant-tiden er konfirmantleiren, som for det nye kullet var helgen 11.-13. november på Horve Ungdomssenter. Det ble en minnerik helg for både konfirmanter og ledere. I november hadde vi også en av to samlinger vi har sammen med konfirmantene i Hafrsfjord menighet; Temasamling om narkotika og rus. Konfirmantene bidro også i år med å selge lodd til menighetens julemesse.

# Trosopplæringsarbeidet

**2 -årssamling; Lille sau går seg vill.**

Toåringene ble invitert til kirken på middag sammen med foreldrene sine. Vi sang for maten og ungene fikk hver sin bordbrikke med teksten til “Å du som metter liten fugl”. Vi koste oss med spaghetti bolognese til middag og god dessert. Etter mat hadde vi samlingsstund med historien om lille sau som går seg vill, og vi hadde leteaksjon rundt i kirken. Sauen ble heldigvis funnet av fornøyde toåringer. Barna fikk boken med seg hjem som gave fra menigheten.

Denne høsten var det to barn med foreldre som møtte.

**4-årssamling; “Fest på slottet”**

“Fest på slottet” et konsept som fokuserer på hvordan hvert barn er prins eller prinsesse av Kongenes konge, og det tar utgangspunkt i boka med samme navn, skrevet av Runar Bang.

Samlingen ble lagt opp over to dager, begge dagene over to timer. Vi avsluttet med å delta på Sprell levende gudstjeneste, hvor barna fikk boka som gave fra menigheten. Kirkekaffen ble en skikkelig “fest på slottet” for ungene!

Dert var åtte prinser og prinsesser som deltok!

**6-års klubb;**

Det var seks barn som deltok i 6- årsklubben våren 2022. Klubben hadde fire samlinger og ble avsluttet med en Sprell Levende gudstjeneste. Barna barna mottok boken “Tre i et tre” som en gave fra menigheten.

**8-årssamling Amigo**

Måtte dessverre avlyses på grunn av manglende påmeldinger

**Tårnagent for 9 åringer**

Måtte dessverre avlyses dette året på grunn av manglende påmeldinger.

**11 årsklubb; High five**

Våren 2022 møtte seks 5. klassinger til klubben High five i Sunde kirke. Opplegget gikk over fire ettermiddager, pluss en Supertirsdag hvor også resten av familien ble invitert. Noen av disse barna fortsatte i klubben Gjeng på høsten 2022 og var også med på Lys Våken i november.

**Lys Våken for 11 åringer**

Lys Våken ble gjennomført. 10 barn deltok og ungene overnattet i kirken. Alle deltok også på søndagens gudstjeneste.

**Lys Våken leder 12 åringer**

Det ble ikke invitert til en spesiell samling her på grunn av at Lys Våken ikke ble gjennomført året før. I stedet inviterte vi frivillige fra Follow me og konfirmantene. Det var til sammen 14 frivillige som deltok som ungdomsledere.

# Barne- og Ungdomsarbeidet

**Ungdomsklubben SKUR**

21. februar 2022 ble vår nye ungdomsklubb startet opp. Det var 4 ihuga konfirmanter som startet opp i tett samarbeid med prest for ungdom, Helene Teistedal Vikre. Her har det siden vært åpent hus annenhver mandag fra kl. 17 til 20 (nå justert til kl 16 til 18). Mulighet for forskjellige aktiviteter og spill, kiosk og slush, dessuten god tid til chill. Fra høsten 2022 var det våre nye barne- og ungdomsledere Sondre Søndervik og Camilla Mariann Skjældal Cazon som har stått for samlingen i tett samarbeid med de samme ungdomslederne som fortsatt styrer ungdomsklubben. Etter en navnekonkurranse fikk ungdomsklubben navnet SKUR. Kort og godt et sted å være for ungdom.

**Julevandringer med barnehagene**

Vi fikk noen virkelig flotte julevandringer med til sammen 11 avdelinger fra de lokale barnehagene i adventstiden 2022. Både stab, frivillige og barna selv gikk inn i rollene i julefortellingen. Barna fulgte nøye med på alt som skjedde og de deltok aktivt både i sang og i skuespill. Det var en stor opplevelse for alle som var med.

**Søndagsskole**

Marit Vigre tok initiativ til å ha søndagssamlinger for barn høsten 2022. Ann Sirén ble med som assistent og medhjelper. Vi hadde samlinger én gang i måneden og det kom inntil 14 ulike barn.

Den kjente, kjære flanellografen ble tatt fram igjen, og ungene ble raskt dratt inn i spennende bibelhistorier. Vi kjøpte inn oppmøtekort og klistremerker, og det ble gode søndager for barn og de voksne som fant veien.

Seinhøstes handlet vi inn “Sprell levende” - materialet fra Søndagsskolen Norge. Vi vil bruke dette framover som ramme både på søndagsskolen og på middagsarrangementet Supertirsdag.

**Supertirsdag**

Supertirsdag er et inkluderende middagsarrangement for barnefamilier i Sunde/ Kvernevik. Annenhver tirsdag inviterer vi til middag og samlingsstund fra kl.16.30-18.00. Tanken er å skape et godt miljø i kirken for barnefamilier. Fra invitasjonen «Dere kan legge matlagingen på hylla for en dag, senke skuldrene og kose dere sammen med andre familier og god mat.»

Høsten 2022 søkte vi om pengestøtte fra Madla bydelsutvalg supertirsdager og fikk det innvilget, slik at vi kunne tilby middagene gratis.

Vi avholdt 11 supertirsdager i løpet av året. Det var i snitt 30 personer som møtte opp hver tirsdag, og vi registrerte 21 ulike barn.

For å gjennomføre Supertirsdagene har vi vært helt avhengige av at frivillige stiller opp og hjelper til i kulissene; både rigging, matlaging, kjøkkentjeneste og opprydning. Tusen takk for innsatsen!

Fra høsten 2022 har vi hatt med oss elever fra valgfaget “Innsats for andre” på Smiodden skole. De har hjulpet til med å lage middag til barnefamiliene. Takk til 9. klassingene Vilja og Najad!

**Gjeng**

I forlengelsen av trosopplæringstiltaket “High five” som ble startet opp våren 2022 for 5. klassinger, ble de samme ungene invitert høsten 2022 til “Gjeng” annenhver tirsdag.

“Gjeng” er tenkt å være en tweensklubb for mellomtrinnet. NMSU sin delevlogg ble brukt som ramme for samlingene. Elevene fra “Innsats for andre” på Smiodden skole laget mat til ungene.

På det meste var det innom 20 unger, mens i snitt var vi rundt 6-8 unger.

Foran våren vil vi starte på ny ved å ta utgangspunkt i den gjengen som er med på trosopplæringstiltaket “Give me five” (5. klassinger). Lys Våken- ungene fra samlingen i november (6. klassinger) vil også bli inkludert.

**Vennefest på Halloween**

I tradisjonen tro arrangerte vi vennefest som et alternativ til Halloween- feirngen den 31. Oktober. Dette er et flott tilbud som mange benytter seg av, og godt over 50 deltakere fant veien, derav halvparten barn. Kirken var pyntet til fest og vi serverte pølser. Vi hadde åtte spennende aktivitet/stasjoner rundt omkring i kirken, og arrangementet ble toppet av tryllekunstneren Ray Speedy som engasjerte både barn og voksne.

**Teknisk team**

Teknisk team har bidratt med ulikt arbeid nært og fjernt. I perioden har vi blant annet drevet media gruppen underlagt konfirmant gruppene på tirsdager. Disse ungdommene har fått være med på og sett, tatt på, og prøvd ulikt teknisk utstyr. Vi har kontinuerlig arbeidet med forslag til positive og givende endringer i kirka. Vi har også bidratt til blant annet Followmekonferansen, OL leker, konfleir, Senex konserter, rigget til stilig lyssetting under LysVåken og ordnet til at julestjernen hang så høyt og lyste så fint i adventstiden i kirka. Teknisk team er drevet av Ole André Egge og Erlend Henriksen.

*Ole André Egge, leder av teknisk team.*

**Magaplask**

2022, året hvor hverdagen kom tilbake, og pandemien blott ble lagt bak oss.

Vi er ca. 20 familier som er med i trivselsgruppen Magaplask. Det er i gjennomsnitt 30 barn og voksne som møter hver lørdag, kl. 15.00 – 16.00, og bader i svømmehallen på Solborg folkehøgskole. Fokuset for familiene er å ha det kjekt, og å bli trygg i vann. Det er alltid en voksen som er på land og er badevakt, selv om alle passer på sine egne i vannet.

Det er hovedsakelig familier som sokner til Sunde menighet som er med, men med noen innslag fra andre bydeler i Stavanger og Sandnes. Siden det er et satt antall familier som er med i ordningen skaper dette også et fellesskap blant familiene. Vi opplever det som kjekt å treffe de samme i garderoben og i hallen hver lørdag.

Magaplask sin økonomi går omtrent i null hvert år. Det familiene betaler i kontingent går til leie av svømmehallen.

Det er per tiden fulltegnet liste, men av erfaring vet vi at det blir utskiftninger til sommeren, så hvis noen familier i Sunde menighet ønsker å bli med, så kan de ta kontakt, så setter vi de på venteliste.

*Stig Spjell Idsø Henriksen, Koordinator Magaplask*

**Sunde speiderne KFUK-KFUM**

Årsrapport 2022

Sunde Speidergruppe (Sunde Menighet, tilknyttet KFUK/KFUM).

I 2022 har vi hatt to tropper: Småspeidere (1-4. klasse) og Vandrere (5-7. klasse). I hver tropp har vi hatt 3 ledere. Siden sommeren hadde vi god hjelp fra Ann Sirèn i staben. Hun har bl.a. søkt om økonomisk støtte og skaffet midler til utstyr og speiderskjorter.

Vi har hatt stor glede av gapahuken som ble ferdig i slutten av 2021. Nå venter vi spent på ny utstyrsbod.

Høydepunktet i 2022 var landsleiren på Forsand. 23. april arrangerte vi Speidernes Dag bak kirken med aktiviteter for alle fremmøtte.

2023 blir et spennende år, ikke minst pga ledersituasjonen – 4 av 6 ledere slutter etter sommeren. Vi har ikke greid å skaffe erstattere som faste ledere. Derfor blir gruppen avhengig av støtte fra foreldre, og vi håper det vil fungere greit.

VANDRERE (5-7 klasse)

Våren hadde vi 18 møter, en hyttetur, en leir på Kvitsøy og deltakelse på Kretsbannerkonkurransen (der begge patruljene kvalifiserte seg til NM i speiding). Og sist, men ikke minst, 8 dagers landsleir på Forsand i begynnelsen av juli.

15 Vandrere i løpet av 2022, med et godt fremmøte. Mange av møtene ble brukt til å forberede landsleiren.

I april begynte Hamed Peymankhah som leder. Han er fra Iran, og veldig flink å lage mat på bål. I tillegg har Margrethe og Tarald Svanes vært ledere.

På landsleiren var vi 15 speidere og 3 ledere. Den første dagen var været bra, men så kom regnet, og det fortsatte hele uken og førte til svært mye gjørme og overvann på hele leirområdet. Vinden var så sterk at stjerneteltet vårt blåste ned. Mange av speiderne syntes det var tøft, men de aller fleste holdt ut hele uken, og vi er godt fornøyd med vel gjennomført leir.

Høsten hadde vi 13 møter, en tråkk/haik, deltakelse på JotaJoti (radiokommunikasjonsleir), og i tillegg hadde vi to på patruljeførergrunnkurs.

SMÅSPEIDERE (OPPDAGERE OG STIFINNERE)

Våren hadde vi 15 møter. Hyttetur og leir på Kvitsøy hadde vi sammen med Vandrerne. Høsten hadde vi 12 møter, og i tillegg var vi en liten gjeng som deltok på Stifinner-ekspedisjonen, og det var utrolig kjekt.

Vi har hatt 9 småspeidere i løpet av året. Det er kjekt å se at det jevnt og trutt kommer nye medlemmer.

Ledere for småspeiderne er Brit Reidunn Pedersen, Lisa Torsvik og Sindre Kvie

**KRIK**

KRIK i Sunde menighet er en god gjeng konfirmanter som trener sammen og har det gøy. På hver trening har det vært mellom 10 - 20 oppmøtte engasjerte konfirmanter.

Aktivitetene har oftest vært stikkball, kanonball, fotball, ulike konkurranser og leker.

Vi har hatt en andakt på nesten alle treningene med et tema som har vært felles for de andre konfirmantgruppene i menigheten også. Ut fra denne andakten har vi noen ganger fått til fine samtaler eller spørsmål. Vi har ofte avsluttet andakten med en kort bønn.

Therese Egebakken har vært leder på KRIK-treningene.

**followme**

Follow me er et oppfølgingsprogram av ungdomslederne våre. Vi hadde i 2022 7 ungdommer mellom 16-25 år som var med som ledere på ulike aktiviteter i Sunde kirke.

Hver måned er det meningen å samles vi alle til lokalsamling for å bygge et sosialt fellesskap sammen og prate om hvordan det går i arbeidet. Men dette året har vi jobbet litt med å få våre unge ledere til å *ville være* en felles ledergjeng. Dette løsnet etter UT-konferansen (ungdomstinget). Da fikk Helene, Camilla og Sondre med seg to av de yngste lederne som der fikk erfare hva det ville si å være en del av en større gjeng. Ungdomstinget og follow me (sentralt) slo seg sammen om denne konferansen – og det gjorde det lettere å se den store sammenhengen.

I 2022 hadde vi ingen ungdomsledere med oss på follow me-konferansen.

I juni ble det også arrangert follow me-training sammen med Madlamark og Hafrsfjord. Sunde hadde i år med seg en ungdom på dette. Til sammen var det 16 9.klassinger med fra Vardeneset og Hafrsfjord.

Medlemmer BU-avdelingen:

|  |  |  |  |  |  |  |
| --- | --- | --- | --- | --- | --- | --- |
| Avdeling | 2017 | 2018 | 2019 | 2020 | 2021 | 2022 |
| Babysang | 26 | 20 | 12 | 16 | 16 | - |
| Småbarnssang |  | 10 | 10 | 13 | 31 | - |
| Magaplask (barn) | 35 | 30 | 30 | 30 | 30 | 30 |
| JuniorKRIK | 15 | 15 |  |  |  | - |
| KRIK | 8 | 10 | 25 | 20 | 15 | 20 |
| Speideren | 24 | 15 | 21 | 20 | 25 | 24 |
| Connect | 32 | 6\*/ 20 | 20 | 0 |  | 10 |
| FollowMe | 10 | 10 | 13 | 10 | 6 | 7 |
| Supertirsdag/ Søndagsskole |  |  |  |  |  | 21 |
| Totalt | 164 | 116 | 131 | 109 | 123 |  |
|  |  |  |  |  |  |  |

# Diakoniarbeidet

Diakoni er kirkens omsorgsarbeid og tro i handling. Diakoniplanen vår har fokus på 4 områder.

**1. Inkluderende fellesskap**. **2. Nestekjærlighet**. **3. Vern om skaperverket** **og 4. Kamp for rettferdighet.**

**Diakoniutvalget** hadde 4 møter i 2022. De deltok på allehelgensgudstjeneste, gudstjenesten 27. november som sykehjemmet ble invitert til og strandrydderdagen i mars. Nytt av året var veiviserprosjektet, Ukrainske flyktninger i vår bydel, Åpen kirke/tekstgjennomgang og pynte i stuene på sykehjemmet med blomster vi får fra Kiwi.

Diakoniutvalget står bak fasteaksjonen til kirkens nødhjelp og **julegaveaksjonen**.

**Julegaveaksjonen** gjøres sammen med Hafrsfjord og Madlamark menigheter, frivilligsentralen for Madla og Kvernevik, sanitetsforeningen i Kvernevik og sanitetsforeningen på Madla. I 2022 fikk julegaveaksjonen 40 000 av statlige midler til fattige familier før jul. I tillegg ble det samlet inn kr 28 755,-. Frivilligsentralen ble med å hente ut gavekortene på Madla amfi og ga de videre til NAV. De statlige midlene pluss 5 tusen ble gitt som gavekort via NAV og via menighetene før jul. Pengene som er igjen blir delt ut ved behov i 2023.

Leder for Diakoniutvalget har hele året vært Inger Marie O. Tjøstheim. Medlemmer i Diakoniutvalget Kari Ekern, Randi M. Anthonsen. Sekretær er diakon Toril S. Ø. Marthinsen.

DIAKONALE TILTAK SETT I FORHOLD TIL DIAKONIPLANEN

1. INKLUDERENDE FELLESSKAP

**Husgruppene:**

Menigheten har i løpet av 2022 9 husgrupper, 1 bibelgruppe, 1 bønnegruppe, 2 kirkeringer og en misjonsforening. Det er varierende hvor mange samlinger som har vært også dette året. Noen grupper har vært på vent gjennom deler av året. Og noen grupper har greid å få til noen møter. Det ble søkt støtte for studiearbeid i 1 av gruppene og det har ført til at menigheten har fått kr. 700,-.

**Turgruppa**

Turgruppa som møtes hver fredag kl. 10.00 har utvidet med en gruppe. En gruppe går i høyt tempo og den andre gruppa går i roligere tempo. Etter turen møtes alle på kafeen på bydelshuset.

**Strikkekafé**

Stikkekafeen er i gang igjen og er opp mot 30 deltakere hver gang. Noen kommer med strikketøy og noen uten.

**Formiddagstreff**

Sunde kirke og Sunde bedehus har fremdeles 1 treff i måneden (utenom ferier) hver. Temaer dette året i Sunde kirke har vært: «Kystpilgrimsleia» ved Margunn Pettersen, «I Eirik Raude sine fotspor til Grønland» ved gartner Jostein Gard, Kjetil Aano og hans engasjement i bla. Kirkens Nødhjelp, «Kristus i Vikingtid og i dag» v/Odd Dubland, Misjon i vår tid ved misjonsprest Arne Sørås, Forfatteren Karsten Roedder sin oppvekstroman «Knus ikke en elendig ved porten» v/ Gunnar Skadberg, Om demens og å være pårørende til demenssyke ved Guri Tysse og Jesus i kvardagen ved Berit Helgøy Kloster. Gjennomsnittlig **ca.35** personer på hvert møte. I juni ble det fellestur til Vindafjord.

**Sommerkafé**

Sunde menighet arrangerte Sommerkafé 2 tirsdager i juni, 2 tirsdager i juli og 3 tirsdager i august. Det var sang og musikk på tre av samlingene ved Einar Arne Garlid og Reidar Torsteinsen, Reidar Jonassen og Åshild Spikkeland. I juli kom John Gunnar Johnsen og snakket om Hermetikkbyen Stavanger. Dorrit Kyed viste lysbilder med musikk, i august. Ellers bidro Marit W. Vigre og Toril S. Ø. Marthinsen med tema. Vi samler fra 20 til nærmere 40 personer. Serveringen bestod av vafler/syltetøy og te/kaffe. Det var god tid til mat og prat.

1. NESTEKJÆRLIGHET

**Omsorg for etterlatte**

Diakonen i Sunde var med på en sorggruppe i Varden menighet og startet opp to sorggrupper med tilholdssted i Sunde i fjor. Til sammen er det 8 grupper for unge voksne/voksne i Stavanger og Randaberg som startet i fjoråret, og en sorggruppe for barn i samarbeid med skolehelsetjenesten som ble startet opp det året. Gjennom fellestiltakene for etterlatte ved diakonene i Stavanger ble det i oktober arrangert en temasamling om sorg, i Vardeneset kirke.

**Samtale/Sjelesorg /samtalesenteret «hjerterom»**: Vi har i løpet av året arbeidet med å rekruttere nye som kan være samtalepartnere for folk som ønsker samtale. Wenche Elisabeth Skadberg har drevet med veiledningssamtaler i flere år allerede. Nå har en gruppe bestående av henne, diakon, prest og Eivind Hauglid arbeidet med en ny profilering av dette arbeidet. En person har gjennomgått kursing i Kirkens SOS sin sammenheng og hatt sine obligatoriske vakter på Kirkens SOS sin hjelpetelefon. Flere står også på listen til å gå gjennom denne opplæringen. Denne veiledningstjenesten i Sunde Menighet blir fra våren 2023 profilert under navnet, HJERTEROM. Den har også fått en logo som gjør at vi kan profilere dette tilbudet på en ny og kanskje bedre måte utad. Diakonen og vår frivillige medarbeider Wenche Skadberg har hatt 120 avtalte samtaler i året som er gått.

**Fødselsdagsbesøk/Åremålshilsen**

Jubilanter i vår menighet som fyller 80, 85, 90, 95 år og oppover får besøk med blomsterhilsen fra menigheten. I 2022 har 66 personer fått en blomsterhilsen av våre frivillige medarbeidere og diakonen. På slutten av året fikk vi med nye frivillige i denne tjenesten, så i 2023 er vi en «frivilligstab» på 7 medarbeidere.

**Andakter/gudstjeneste med nattverd/lysandakter på Sunde sykehjem.** Einar Arne Garlid, diakonen og soknepresten har hatt 18 andakter/gudstjenester på sykehjemmet 8 av de med NV. På julaften hadde Einar Arne Garlid og Reidar Torsteinsen en julegudstjeneste på sykehjemmet. I tillegg til dette har vi hatt 14 onsdager med **Lysandakter** på team 3 gjennom hele året. Randi M. Anthonsen har vært medhjelper i dette teamet på alle lysandaktene.

1. VERN OM SKAPERVERKET

I juni hadde vi skaperverkets søndag på Kvitsøy med speiderne i Sunde. Vi holder på med kildesortering i kirken og er aktivt med å bidra med å plukke søppel i nærområdet gjennom strandrydderdagen. Miljøkonfirmantene våre er også engasjert og bidrar i dette temaet.

1. KAMP FOR RETTFERDIGHET

Kirkens Nødhjelp sin fasteaksjon er det største arbeidet i Sunde som peker på kamp for rettferdighet i verden. «Det er håp i en dråpe». Konfirmantene og andre samlet inn penger til aksjonen ved dør til dør aksjon i fjor. Kirkens Nødhjelp fikk inn kr 33 080,- fra Sunde menighet i 2022.

# Årsmelding fra Kirkens SOS Rogaland 2022

«Vi vet det skjer noe i den som blir lyttet til»

Det har vært mange overskrifter om ensomhet, psykisk helse og selvmord i året som ligger bak. Fokus på dette er viktig. Alle kan komme i en situasjon der livet butter imot og en trenger hjelp. Maud Angelica sa det både fint og sterk i begravelsen til faren, Ari Behn:

– Det finnes alltid en utvei. Selv om det ikke føles sånn. Det er folk der ute som kan hjelpe. Alle fortjener kjærlighet og glede. Det er aldri svakhet å be om hjelp, men styrke.

I Kirkens SOS er det vanlige mennesker som svarer når noen ringer eller skriver. Det er ikke psykologer eller rådgivere - det er medmennesker som har fått opplæring i å lytte. Vår erfaring er at det er godt for oss mennesker å bli lyttet til. Mange mennesker er så ensomme at den eneste stemmen de hører i løpet av en dag eller uke, er en frivillig i Kirkens SOS.

Kirkens SOS Rogaland vil takke alle menighetene i bispedømmet for godt samarbeid. Vi ønsker 13 nye menigheter hjertelig velkommen som medlemmer. Vi gjentar og understreker gjerne at vi som en døgnåpen krisetjeneste på telefon og chat ser på oss selv som menighetenes forlengede diakonale arm.

Vi tror det er en styrke for den enkelte menighet om det var enda flere fra menighetene som var frivillige medarbeidere! Å være frivillig i Kirkens SOS er både meningsfullt og selvutviklende. I tillegg møter en mange andre flotte mennesker i medarbeiderflokken. Vår største utfordring er å få nok frivillige.

Takk for offer og forbønn. Takk for at informasjon om nye innføringskurs blir kunngjort på gudstjenester, og artikler og annonser satt på trykk i menighetsbladene. Det gleder oss når vi ser at FB-innlegg blir delt videre på menighetens FB-side.

Eivind Hauglid

Fung. leder

Stavanger, den 6. januar 2023

# Kulturutvalget

Kulturutvalget 2022 besto av Eldar Bjørge (leder), Marit Alstveit, Geir Stokke, Berit Bjørge, Kristine Mosdøl og kirkemusiker Alexandra Orzechowska-Niedziela. Kristine har nå valgt å trekke seg, og nye medlemmer er ønskelig.

«Utvalget har ansvar for planlegging og gjennomføring av kulturaktiviteter i Sunde kirke. Det er et mål at flest mulig i menigheten skal oppleve kirka som et møtested og at kulturarrangementene skal dekke et bredt interessefelt og være i tråd med kirkens verdigrunnlag.»

Det ble gjennomført 3 utvalgsmøter og 5 arrangement, samt medarrangør på 2 arrangement (KMFEST):

• Februar: Markusevangeliet (53 tilhørere)

• Mai: Konsert med ‘Poor Edward’ (24 tilhørere)

• Juni: Konsert ‘Evige duetter’ med Aleksandra og Jacob (33 tilhørere)

• Aug: KMFEST - Klassisk konsert (25 tilhørere)

• Sept: Diktkveld med Gunnar Roaldkvam (22 tilhørere)

• Nov: Klassisk konsert med Vit Kolos (16 tilhørere)

• Des: KMFEST - julekonsert (50 tilhørere)

Inntekter kr 42.000 (inkl. kr. 24.000 i kulturmidler fra kirkevergen).

Utgifter kr. 35.650 (32.500 i honorarer).

Eldar Bjørge, 11.1.2023

# Kirkebygning og utstyr

Fellesrådet har det økonomiske ansvar for vedlikehold av kirken, og daglig går dette greit med de midlene vi får.

Vi har ikke gjort noen store investeringer i kirken dette året, men resepsjonen inne i kontoravdelingen er gjort om til et kontor ettersom vi hadde behov for mer kontorplass.

# Informasjonsarbeidet

Staben legger ned et betydelig arbeid i løpet av året for å informere om menighetens arrangementer. Vi har allikevel mye å gå på for å få dette bra til, ofte strekker ikke ressursene til når det gjelder å nå så bredt ut med informasjon som vi egentlig ønsker.

Menighetens hovedinformasjon gjøres gjennom følgende kanaler:

* Nordvesten, 3 sider 9 ganger årlig
* Hjemmeside
* Facebook
* Instagram
* Infoskjerm i gangen i kirken
* Plakater
* Brevutsendelse vedr. breddetiltak i forb. med Trosopplæring
* SMS ved enkelte anledninger
* Informasjonsbrev/mail

# Nordvesten

Sunde menighet har tre sider i hvert nummer av Nordvesten. Dette er stort sett stoff som blir produsert av staben. Sidene gir mulighet til å reklamere og informere om aktiviteter og arrangementer. Noen ganger lages det også reportasje for arrangementer som har vært. Staben opplever at Nordvesten er en viktig informasjonskanal for menigheten. Bladene blir levert i Sunde kirke, men Sunde menighet er ikke lengre involvert i andre sider av Nordvesten. Daglig leder representerer menigheten i redaksjonen og sammen med staben utarbeider de stoff til bladet.

# **Misjonsprosjektet**

Sunde menighet har misjonsavtale med NMS (Det Norske Misjonsselskap) og støtter arbeidet i Thailand. Vi fornyet denne avtalen høsten 2020 og har derfor forpliktet oss på videre samarbeid med NMS. Det har vært månedlige kollekter til prosjektet.

Ved forrige årsmøte ble det også lagt frem forslag til omlegging til én fast givertjeneste, og at menighetsrådet vedtar en prosentandel av denne som skal gå til misjonsprosjektet. Denne prosentandelen skal sikre at en like stor del av det totale beløpet går til misjonsprosjektet som det har vært med den todelte løsningen.

På møtet kom det innspill som ble tatt med til MR-møtet 26.04.22, da menighetsrådet gjorde endelig vedtak i saken.

Totalt kom det inn kr 101.201,- fordelt på kr. 53.085,- i givertjeneste og kr.48.116,- i offer.

Eivind Hauglid har sørget for å holde menigheten oppdatert med aktuell informasjon på søndagene som offeret går til misjonsprosjektet.

# Sunde misjonsforening

Vi er fem – seks damer som fremdeles kommer sammen tredje torsdag i måneden hjemme hos hverandre. Det er fint å kunne samles og konsentrere seg om misjonsarbeidet med samtale, bønn og kollekt. I 2022 brukte vi NMS sitt samtalehefte om misjon, «Use your talents». I Misjonstidende fant vi også mye interessant. I 2022 hadde vi fire vanlige misjonsforeningsmøter hjemme hos hverandre. To av samlingene på vårparten ble avlyst av ulike grunner, men da var det flere av oss som markerte foreningsmøtet hjemme hos oss selv i stedet. I mai var vi med (mest med praktiske ting) og arrangerte ei oppbyggelig og interessant “frivillighetssamling” i Sunde kirke. Da hadde vi fokus på Thailand. I oktober var vi med og engasjerte oss i Den store høstbasaren, som ble arrangert for første gang (denne høsten i Stokka kirke) i håp om at konseptet kan overta etter den årlige misjonsmessa til NMS. På novembermøtet vårt hadde vi besøk av Madagaskar-misjonær Landy Bakke. Det var også ei veldig fin og oppmuntrende samling med mye god samtale. Også i 2022 har Sunde misjonsforening vært knyttet til NMS og Sunde menighet. Vi fikk litt økonomisk støtte til NMS fra Kristelig studieforbund siden vi samtalte utfra Use your talents-heftet. Vi har fine kvelder sammen i misjonsforeningen, og det er plass til flere medlemmer. Velkommen til å være med!

*Stavanger 09.02.23, Astrid Swan*

# Nyttårsfest

Ble ikke avholdt i 2022.

# Julemessen 2022

Dette året var det Kurt Martin Lilleby og daglig leder, Cathrine Vidnes som tok på seg prosjektlederansvaret for julemessen. Planleggingsmøtene ble holdt på dagtid, imellom kjøreoppdragene til Kurt Martin. Dette fungerte særdeles bra, og begge to er klar for å ta på seg denne oppgaven til neste år også. I november ble det arrangert fire lagekvelder som er en viktig del av julemessen. Kveldene var åpne for alle og det ble forberedt baking og kranselaging. Rolf Arne Tjøstheim tok ansvar for to bakekvelder og Kurt Martin Lilleby for to kranselagekvelder. I tillegg ble det levert mange salgsvarer som ble laget hjemmefra. Julemessen ble arrangert etter vanlig tradisjonelt program, med mange frivillige og mange besøkende. Over 30 stk stilte som frivillige på selve julemessedagen. Spesielt dette året var at vi ble med på en felles julegrantenning sammen med bydelshuset. Den startet da julemessen sluttet av og resulterte i at det kom mange besøkende inn i kirka på slutten av julemessen.

**Økonomi: 2018 2019 2020 2021 2022**

Salg av varer: 51.345 48.144 290 65.605 69.720

Loddsalg 62.862 64.153 76.534 49.016 45.440

Inntekter: 114.207 112.297 114.621 115.160

Utgifter : 9.819 7.246 3.760 8.682 12.053

**Overskudd: 104.388** **105.051** **73.064 105.940 103.107**

# Givertjeneste og ofringer til egen virksomhet

Sunde menighet har en god tradisjon med givertjeneste og offer. I 2021 kom det inn totalt kr.353.900,- i givertjeneste (inkl 15% til misjonsprosjektet) til egen virksomhet og kr.77.901,- i offer.

# Økonomi

Regnskapet blir ført av daglig leder, mens det er Kirkevergekontoret som er ansvarlig. Regnskap er under revisjon.

